විත්තියෙන් පළිගන්න නඩු කල් තබා ගන්න හදන්න එපා  කොළඹ ප්රධාන මහ අධිකරණ විනිසුරු
කුමක් හෝ අධිකරණයට පවසා විත්ති පාර්ශ්වයෙන් පළිගැනීමේ චේතනාවෙන් නඩු කල් තැබීමට උත්සාහ නොකළ යුතු බවත් අධිකරණය හමුවේ ගොනු කර ඇති චෝදනා සනාථ කිරීමට ප්රමාණවත් සාක්ෂි නොමැති නම් විත්තිය නිදහස් විය හැකි වුවත් සැබැවින්ම විත්තිය වරදක් කර ඇති නම් ඒ අයට එහි විපාක සොබාදහම හෝ ලබාදෙනු ඇති බවත් කොළඹ ප්රධාන මහාධිකරණ විනිසුරු දමිත් තොටවත්ත මහතා ඊයේ 04දා විවෘත අධිකරණය හමුවේදී පැවැසීය කොළඹ වරායට පැමිණ තිබූ පිටරටකට අයත් භාණ්ඩ ප්රවාහන නෞකාවක් වරායෙන් නැවත පිටව යෑමට පෙර එහි තිබූ අපද්රව්ය අපද්රව්ය ප්රතිග්රහන පහසුකම් මගින් පිට කිරීමට කටයුතු නොකළේ යැයි චෝදනා කරමින් සමුද්ර දූෂණ වැළැක්වීමේ පනත යටතේ නීතිපතිවරයා විසින් පවරා තිබූ නඩුවක් කැඳවූ අවස්ථාවේදී පැමිණිල්ලේ තුන්වන සාක්ෂිකරු අසනීප තත්ත්වයක් මත අධිකරණය හමුවේ පෙනී නොසිටින බැවින් නඩු විභාගය කල්තබන ලෙසට පැමිණිල්ල මෙහෙයවූ රජයේ අධිනීතිඥ අග්බෝ පණ්ඩිතරත්න මහතා අධිකරණයෙන් ඉල්ලා සිටි අවස්ථාවේදී විනිසුරුවරයා එලෙස පැවැසීය නඩු විභාගය ආරම්භ කොට වසර එකහමාරක කාලයක් ගතවී ඇතත් පැමිණිල්ලේ ප්රධාන සාක්ෂිකරුවකු වන ශ්රී ලංකා වරාය අධිකාරියේ වැඩබලන හාබර් මාස්ටර් ලෙස කටයුතු කරන සාක්ෂිකරු අධිකරණයට කැඳවා සාක්ෂි ලබා ගැනීමට පැමිණිල්ල අපොහොසත්වීම කෙරෙහි සිය අප්රසාදය පළ කළ විනිසුරුවරයා එම සාක්ෂිකරුගේ වෛද්ය වාර්තාවක් අධිකරණයට ඉදිරිපත් කිරීමට පියවර ගන්නැයි නියෝග කළේය එම නෞකාවට සේවා සැපැයූ සී කොන්සෝටියම් ලංකා ප්රයිවට් ලිමිටඩ් ආයතනයේ සහකාර කළමනාකරු ලෙස කටයුතු කරනා රොෂාන් අසංක ප්රේමරත්න නමැත්තාට එරෙහිව නීතිපතිවරයා විසින් පවරා තිබූ නඩුවේ සාක්ෂි විභාගය ලබන 12 වැනිදා පැවැත්වීමට ද ප්රධාන මහාධිකරණ විනිසුරු දමිත් තොටවත්ත මහතා දින නියම කළේය විත්තිකරු වෙනුවෙන් නීතිඥ නිපුන විමලසේකර මහතා පෙනී සිටි අතර දිගින් දිගටම නඩු විභාගය කල්යෑමෙන් සිය සේවාදායකයාට දැඩි අගතියක් සිදුවන්නේ යැයි හෙතෙම අධිකරණයට පැවැසීය ඒ ජේ ඒ අබේනායක